PRIJEDLOG

Temeljem članka 10. Zakona o poljoprivrednom zemljištu („Narodne novine“ 20/18, 115/18, 98/19), članka 4. Pravilnika o agrotehničkim mjerama („Narodne novine“ 22/19) i članka 37. Statuta Grada Novske („Službeni vjesnik“ broj 8/21), Gradsko vijeće Grada Novske na 8. sjednici održanoj 29. ožujka 2022. godine usvojilo je

**I Z V J E Š Ć E**

**o primjeni agrotehničkih mjera na poljoprivrednom zemljištu za 2021. godinu**

1. **UVOD**

Na 19. sjednici Gradskog vijeća održanoj dana 24. travnja 2019. godine donesena je, sukladno Zakonu o poljoprivrednom zemljištu, Odluka o agrotehničkim mjerama na području Grada Novske („Službeni vjesnik“ broj 24/19 , ispravak 78/19).

Sukladno članku 10. Zakona o poljoprivrednom zemljištu (NN 20/18, 115/18, 98/19), jedinica lokalne samouprave izvještava Ministarstvo poljoprivrede i Hrvatsku agenciju za poljoprivredu i hranu o primjeni mjera propisanih ovom Odlukom čiji je obavezan privitak tablica iz Priloga 1.

Na području Grada Novske nalazi se 13.836,65 ha poljoprivrednog zemljišta.

1. **AGROTEHNIČKE MJERE**

**Člankom 3. Odluke o agrotehničkim mjerama na poljoprivrednom zemljištu smatraju se sljedeće mjere:**

1. minimalna razina obrade i održavanja poljoprivrednog zemljišta povoljnim za uzgoj

 biljaka,

2. sprječavanje zakorovljenosti i obrastanja višegodišnjim raslinjem,

3. suzbijanje organizama štetnih za bilje,

4. gospodarenje biljnim ostatcima,

5. održavanje organske tvari i humusa u tlu,

6. zaštita od erozije,

7. održavanje plodnosti tla.

Sukladno članku 12. Odluke o agrotehničkim mjerama, nadzor o provedbi mjera provodi poljoprivredni redar te su u 40 provedena nadzora uočene nepravilnosti za koje su vlasnici obavješteni te upozoreni da se nalaze u prekršaju.

**1. MINIMALNA RAZINA OBRADE I ODRŽAVANJA POLJOPRIVREDNOG ZEMLJIŠTA POVOLJNIM ZA UZGOJ BILJAKA**

Poljoprivredno zemljište u vlasništvu RH na području Grada Novske je većinom pod ugovorima od strane OPG-ova i obrađuje se. Nadzor nad privatnim poljoprivrednim zemljištima je rezultirao s 36 upozorenja o uočenom prekršaju.

**2. SPRJEČAVANJE ZAKOROVLJENOSTI I OBRASTANJE VIŠEGODIŠNJIM RASLINJEM**

Poljoprivredni redar proveo 36 nadzora, a uočeno je 36 nepravilnosti za koje su vlasnici obavješteni, te upozoreni da se nalaze u prekršaju.

**3. SUZBIJANJE ORGANIZAMA ŠTETNIH ZA BILJE**

Vlasnici i posjednici poljoprivrednog zemljišta koriste sredstva za suzbijanje biljnih bolesti i štetnika sukladno posebnim propisima koji uređuju održivu uporabu sredstava. Ovlaštene ispitne stanice provode redoviti pregled strojeva za primjenu pesticida na području Grada Novske.

**4.** **GOSPODARENJE BILJNIM OSTATCIMA**

Nije bilo uočenih prekršaja zbog biljnih ostataka koji su ostali na površini tla.

**5. ODRŽAVANJE ORGANSKE TVARI I HUMUSA U TLU**

Nije bilo uočenih prekršaja zbog biljnih ostataka na površini koji rezultiraju ne održavanjem razine organske tvari i humusa u tlu.

**6. ZAŠTITA OD EROZIJA**

Tijekom 2021. godine nisu prijavljena klizišta na području Grada Novske.

**7. ODRŽAVANJE PLODNOSTI TLA**

Nije bilo prekršaja zbog nekorištenja primjerene mehanizacije koja omogućuje održavanje strukture tla.

**ZAKLJUČAK**

Grad Novska aktivnim mjerama nastoji potaknuti vlasnike i posjednike zemljišta na njihovo obrađivanje i sprječavanje zakorovljenosti te provodi nadzor nad poduzimanjem propisanih agrotehničkih mjera.

Klasa:

Urbroj:

U Novskoj, 29.03.2022.

SISAČKO-MOSLAVAČKA ŽUPANIJA

GRAD NOVSKA

GRADSKO VIJEĆE

PREDSJEDNIK

 Ivica Vulić

Prilog 1.

**IZVJEŠĆE O PROVEDBI AGROTEHNIČKIH MJERA**

ŽUPANIJA: SISAČKO-MOSLAVAČKA

GRAD: NOVSKA

Ukupna površina poljoprivrednog zemljišta na području Grada Novske 13.836,65 ha

PRIKAZ AGROTEHNIČKIH MJERA I NJIHOVA PROVEDBA NA PODRUČJU GRADA NOVSKE ZA 2021. GODINU

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Redni broj | **Naziv agrotehničke mjere** | Dali se mjera provodi Da/ne | Nosioci nadzora provedbe mjera na terenu osoba | Broj nadzora | Broj postupanja (opomene/ pisana upozorenja/ ostalo) | Aktivne mjere poticanja provedbe agrotehničkih mjera od strane Grada Novske | Problemi u provedbi Pravilnika o agrotehničkim mjerama na terenu | NAPOMENA/ OBRAZLOŽENJE (određene specifičnosti za područje Grada Novske) |
| 1. | 2. | 3. | 4. | 5. | 6. | 7. | 8. | 9. |
| 1. | Minimalna razina obrade i održavanja poljoprivrednog zemljišta povoljnim za uzgoj biljaka | DA | Poljoprivredni redar | 36 | 36 |  | Problem kod vlasnika poljoprivrednog zemljišta je njihova odsutnost i otežani pristup osobnim podatcima |  |
| 2. | Sprječavanje zakorovljenosti i obrastanja višegodišnjim raslinjem | DA | Poljoprivredni redar | 36 | 36 |  | Problem kod vlasnika poljoprivrednog zemljišta je njihova odsutnost i otežani pristup osobnim podatcima  |  |
| 3. | Suzbijanje biljnih bolesti i štetnika | DA | Poljoprivredni redar | 0 | 0 |  |  |  |
| 4. | Postupanje s biljnim ostatcima | DA | Poljoprivredni redar | 0 | 0 |  |  |  |
| 5. | Održavanje organske tvari i humusa u tlu | DA | Poljoprivredni redar | 0 | 0 |  |  |  |
| 6. | Održavanje povoljne strukture tla | DA | Poljoprivredni redar | 0 | 0 |  |  |  |
| 7. | Zaštita od erozije | DA | Poljoprivredni redar | 0 | 0 |  |  |  |
| 8. | Gnojidba mineralnim i organskim gnojivima | DA | Poljoprivredni redar | 0 | 0 |  |  |  |
| 9. | Odvodnja i navodnjavanje | DA | Poljoprivredni redar | 2 | 0 |  |  |  |

OBRAZLOŽENJE

I. OBRAZLOŽENJE

Sukladno pozitivnim zakonima RH kao i donesenim aktima na razini Grada Novske, poljoprivredni redar je u 2021. godini postupao i izdavao upozorenja o uočenim prekršajima. Redar je obavio ukupno 44 nadzora te tijekom istih provjeravao mjere sukladno Odluci o primjeni agrotehničkih mjera na poljoprivrednom zemljištu kao i Odluci o mjerama za uređivanje i održavanje poljoprivrednih rudina, te mjerama zaštite od požara na poljoprivrednom zemljištu na području Grada Novske. Daljnje radnje su ponovni obilazak te izricanje kazni ukoliko vlasnik parcele nije postupio po upozorenju.

Pročelnica

Boženka Spahić, dipl.oec.